เสียภาษี
โดย...ชัตน์วรี shewarat@hotmail.com
22 มี.ค. 2559

โดย...ชัตน์วรี [email protected]
มีข่าวมาแจ้ง “ผู้เสียภาษี” สรรพากรขยายเวลายื่นแบบผ่านอินเทอร์เน็ตถึง 8 เม.ย.นี้ 
ตามปกติการยื่นแบบแสดงรายการภาษีเงินได้บุคคลธรรมดา (ภ.ง.ด.90 ภ.ง.ด.91) ประจำปีภาษี 2558 ซึ่งจะสิ้นสุดกำหนดเวลาการยื่นแบบฯ ภายในสิ้นเดือน มี.ค. 2559 นี้
แต่สำหรับผู้ที่ยื่นผ่านระบบอินเทอร์เน็ตที่เว็บไซต์กรมสรรพากร www.rd.go.th และยื่นด้วยโปรแกรม RD Smart Tax Application (เฉพาะ ภ.ง.ด.91) ผ่าน Smart Phone และ Tablet จะได้รับสิทธิขยายเวลาการยื่นแบบออกไปอีก 8 วัน จนถึงวันที่ 8 เม.ย. 2559 
ผู้ที่ยื่นแบบในระบบอินเทอร์เน็ตสามารถเลือกชำระภาษีได้หลายช่องทาง เช่น ชำระผ่านระบบอี-เพย์เมนต์ อินเทอร์เน็ต เอทีเอ็ม บัตรเครดิต หรือจะพิมพ์ชุดชำระเงินจากระบบ เพื่อนำไปชำระภาษีที่สำนักงานสรรพากรพื้นที่สาขาได้ทุกแห่ง
ในปีนี้ผู้ยื่นภาษีในอินเทอร์เน็ตจะต้องใส่ Laser ID เลขควบคุมหลังบัตรประชาชน 10 หลัก เพื่อตรวจสอบและป้องกันการเข้าถึงข้อมูลภาษี 
ใครที่ยังไม่ยื่นภาษี ก็รีบกันหน่อยนะคะ “การจ่ายภาษี” ถือว่าปฏิบัติหน้าที่ “พลเมืองที่ดี”